બોલિવૂડ અભિનેતા રણવીરસિંહે ફિલ્મ ઇન્ડસ્ટ્રીમાં પોતાની જાતને સ્થાપિત કરી લીધી છે. તેણે અદભુત અભિનય ક્ષમતાથી લોકોનાં દિલ જીતી લીધાં છે. એક સમય હતો જ્યારે તેને કોઇ ભાવ આપતું ન હતું. ‘બેન્ડ બાજાં અને બારાત’ ફિલ્મ માટે તે રિજેક્ટ થયો હતો. તે ખૂબ નિરાશ થયો. બાદમાં આદિત્ય ચોપરાએ તેને સમજાવ્યો અને આદિની સમજાવટના કારણે તેનામાં આત્મવિશ્વાસ આવ્યો. તેનું બેકગ્રાઉન્ડ ફિલ્મી ન હતું, તેથી અહીં સ્થાન જમાવવા માટે તેણે ઘણી મહેનત કરવી પડી. તે ઇન્ડસ્ટ્રીના કોઇ પણ સ્ટારને ફોલો કર્યા વગર ખુદની મહેનતથી આગળ આવ્યો.